Compulsion a oa ur strollad sonerien eus Iwerzhon. Sonerezh punk a veze graet ganto. Savet e voe ar strollad e 1990 gant Josephmary (kan) ha Sid Rainey (gitar boud) gant an anv Thee Amazing Colossal Men. Ur gevrat a sinjont gant an ti-embann Virgin Records, diaesterioù a savas hag e chounezas ar strollad el lez-varn ha dibab a rejont neuze an anv Compulsion e 1992. Dont a reas neuze ar gitarour Garret Lee hag an tabouliner Jan-Willem Alkema, hag ez ejont da chom da norzh Londrez, hag ur gevrat a sinjont gant an ti-embann One Little Indian. Meur a bladenn EP ha div bladenn vras a lakajont embann. An hini gentañ anezho, anvet Comforter, a voe lakaet er rummad New Wave of New Wave gant kazetennerien NME.